
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 124
                                                                din 27 iulie 2017
                                            privind organizarea ediţiei a XIV-a a Festivalului Fanfarelor 
   
Consiliul Local al Municipiului Sighişoara, întrunit în şedinţă ordinară,   
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 18.959/III/13.07.2017, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile Legii nr. 273/2006 privind finanţele publice locale, cu modificările şi completările ulterioare;

Ţinând cont de prevederile Legii nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile Legii nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Luând în considerare prevederile Legii nr. 98/2016 privind achizițiile publice, cu modificările şi completările ulterioare și ale H.G. nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice;

Având în vedere prevederile Hotărârii Consiliului Local Sighişoara nr. 39/30.03.2017 privind aprobarea bugetului general al unităţii administrativ - teritoriale pe anul 2017;

Ţinând cont de Calendarul evenimentelor culturale pe anul 2017;

Văzând Raportul de specialitate cu nr. 18.960/III/13.07.2017 al Direcției Relaţii Publice și Comunicare, prin care se propune şi se justifică oportunitatea organizării ediţiei a XIV-a a Festivalului Fanfarelor, în data de 3 septembrie 2017, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 36 (2) lit. „c” şi „d”, (6) lit. „a” pct. 4 şi 7, (9), art. 45 (3) și a art. 115 (1) lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare,


           H O T Ă R Ă Ş T E:

Art. 1. Se aprobă organizarea, în data de 3 septembrie 2017, de către Municipiul Sighişoara, a celei de-a XIV-a ediții a Festivalului Fanfarelor.

Art. 2. Manifestările din cadrul Festivalului Fanfarelor 2017 se vor desfășura pe domeniul public ce aparține Municipiului Sighișoara, după cum urmează: Secțiunea de concerte în Piața Cetății, iar Parada fanfarelor în zona centrală, pe strada 1 Decembrie 1918 – Piața Hermann Oberth (Parcul Central).

Art. 3. Se aprobă alocarea sumei de 10.000 lei din bugetul local, pentru participarea la cheltuielile de organizare a Festivalului Fanfarelor 2017, sumă ce va fi plătită în baza comenzilor/contractelor de achiziţii publice încheiate între Municipiul Sighişoara prin intermediul Biroului Achiziţii, Accesare Fonduri Europene, Management Proiecte şi furnizorii de produse, prestatorii de servicii sau executanţii de lucrări. 
Art. 4. Se încredinţează cu ducerea la îndeplinire a prevederilor prezentei hotărâri Primarul Municipiului Sighișoara, Direcția Relaţii Publice și Comunicare, Biroul Buget, Contabilitate, Salarizare - Direcţia Economică, Direcția Administrarea Patrimoniului, Biroul Achiziţii, Accesare Fonduri Europene, Management Proiecte, Serviciul Tehnic, Investiții - Urmărire Contracte, Monitorizare Servicii de Utilități Publice, Biroul Logistic, Aprovizionare Tehnico - Materială şi Administrativ, Compartimentul Protecție civilă, Protecția muncii, Biroul Juridic și Serviciul Public Poliția Locală din cadrul Municipiului Sighișoara.
Art. 5. Prin grija Secretarului Municipiului Sighişoara, d-na Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș şi se va aduce la cunoştinţă publică, prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,

  

     Matei Ovidiu – Daniel   
                                                                                         Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  2 ex. Direcția Relaţii Publice și Comunicare;

  1 ex. Biroul Buget, Contabilitate, Salarizare - Direcţia Economică;

  1 ex. Direcția Administrarea Patrimoniului;

  1 ex. Serviciul Tehnic, Investiții – Urmărire Contracte, Monitorizare Servicii de Utilități Publice;
  1 ex. Biroul Achiziţii, Accesare Fonduri Europene, Management Proiecte;

  1 ex. Biroul Juridic;

  1 ex. Biroul Logistic, Aprovizionare Tehnico-Materială şi Administrativ;

  1 ex. Compartimentul Protecție civilă, Protecția muncii;

  1 ex. Serviciul Public Poliţia Locală.

16 ex. 
B.A.

